ezdravie

|  |
| --- |
| Metodika pre vytváranie preskripčného záznamu v anonymizovanej podobe (emergentný systém) |

|  |  |
| --- | --- |
| Názov súboru: | ezdravie\_erecept\_metodika\_emergetny\_system |
| Vytvoril: | Národné centrum zdravotníckych informácii |
| Verzia: | 2.0 |
| Status dokumentu: | Schválená MZ |
| Použitie: | Externé |
| Dátum: | 2.2.2023 |

**Úvod:**

V súvislosti so:

* zavedením ezdravia (elektronického zdravotníctva)
* a schválenými legislatívnymi zmenami (návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony – platnosť zákona 1.1.2018)

1. Lekár, ktorý v rámci liečby predpisuje pacientovi liek:

* je po 1.1.2018 povinný vytvoriť elektronický záznam (preskripčný záznam) v informačnom systéme PZS, ktorý má overenie zhody (elektronický záznam vzniká podpisom preskripčného záznamu elektronickým preukazom zdravotníckeho pracovníka - ePZP)
* a po dohode s pacientom nie je povinný vytlačiť papierový recept z dôvodu minimalizácie papierových receptov, ktoré môžu obsahovať len jeden predpísaný liek

1. Držiteľ povolenia na poskytovanie lekárenskej starostlivosti, ak nie je možné zabezpečiť dodanie humánneho lieku zaradeného v zozname kategorizovaných liekov od držiteľa povolenia na veľkodistribúciu humánnych liekov (ďalej len „distribučná spoločnosť“):

* je povinný v súlade s § 23 ods.1 písm. at) zák. č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (ďalej len „zák. č. 362/2011 Z. z.“)*... zabezpečiť na základe lekárskeho predpisu, okrem lekárskeho predpisu, na ktorom je vyznačená poznámka „HRADÍ PACIENT“, alebo na základe objednávky podľa §120 ods. 10, dodanie humánnych liekov zaradených v zozname kategorizovaných liekov do držiteľa ich registrácie objednávkou uskutočnenou prostredníctvom informačného systému na zabezpečenie automatizovaného elektronického zadávania, prijímania a potvrdzovania mimoriadnych objednávok humánnych liekov zaradených v zozname kategorizovaných liekov (ďalej len „informačný systém na mimoriadne objednávanie liekov“).*

**Dopad na informačný systém poskytovateľa lekárenskej starostlivosti = integrácia na informačný systém na mimoriadne objednávanie liekov držiteľa registrácie lieku (ďalej len „emergentný systém“).**

Z dôvodu vyššie uvedených skutočností môže nastať situácia, kedy pacient prichádza do lekárne a:

* disponuje lekárskym predpisom uvedeným **na tlačive** a osoba oprávnená vydávať humánne lieky po potrebnom preverení dostupnosti lieku a v prípade potreby vykoná všetky potrebné kroky na jeho objednanie prostredníctvom emergentného systému vytvorením lekárskeho predpisu v anonymizovanej podobe.
* disponuje lekárskym predpisom **v elektronickej podobe** (t.j. preskripčným záznamom) a osoba oprávnená vydávať humánne lieky po overení dostupnosti lieku a v prípade potreby vykoná potrebné kroky na jeho objednanie prostredníctvom emergentného systému vytvorením preskripčného záznamu v anonymizovanej podobe

**Lekárenský informačný systém umožní poskytovateľovi lekárenskej starostlivosti pri vytváraní objednávky humánneho lieku na základe lekárskeho predpisu prostredníctvom emergentného systému :**

1. Pri objednávaní lieku na základe lekárskeho predpisu vystaveného na tlačive naskenovanie lekárskeho predpisu v anomymizovanej podobe podľa náležitosti uvedených v § 2 ods. 39 zák. č. 362/2011 Z. z.

1. Pri objednávaní lieku na základe elektronického lekárskeho predpisu umožniť nahratie preskripčného záznamu v anonymizovanej podobe v súlade s § 2 ods. 40 zák. č. 362/2011 Z. z.do „emergentného systému“.

**Vytvorenie preskripčného záznamu v anonymizovanej podobe:**

Dodávateľ lekárenského informačného systému zabezpečí automatické vytvorenie preskripčného záznamu v anonymizovanej podobe na základe elektronického predpisu a to za podmienky splnenia uvedených požiadaviek :

Preskripčný záznam v anonymizovanej podobe musí z pôvodne vydaného elektronického preskripčného záznamu obsahovať tieto údaje:

* Identifikátor preskripčného záznamu (čiarový kód), ktorý jednoznačne identifikuje preskripčný záznam v elektronickej zdravotnej knižke a ktorý jednoznačne identifikuje preskripčný záznam s lekárskym predpisom.
* Diagnózu, na ktorú bol liek predpísaný
* Povinné atribúty predmetu predpisu:
  + kód lieku
  + názov lieku
  + doplnok názvu ( t. j. sily a balenia)
  + požadované množstvo
  + dávkovanie
  + deň (dátum) vystavenia receptu lekárom
  + predpisujúci lekár (meno priezvisko, kód PZS a kód ZPr)
  + **ak je na preskripčnom zázname uvedený názov liečiva, ATC kód liečiva, doplnok ATC liečiva, uvádzajú sa aj tieto údaje na anonymizovanom preskripčnom zázname. Uvedený údaj je podkladom pre objednanie ktoréhokoľvek náhradného lieku z uvedenej referenčnej skupiny.**

Preskripčný záznam v anonymizovanej podobe **nesmie** obsahovať:

* ID pacienta – rodné číslo alebo bezvýznamové identifikačné číslo pacienta (**musí byť prekryté po celej zobrazenej ploche)**

Formát, v ktorom je elektronická kópia uložená môže alternatívne byť jeden z nasledujúcich:

* JPEG
* PDF
* PNG

**Postup emergetný systém pre vytvorenie elektronickej kópie:**

Emergentný systém je povinný spracovať vytvorenú kópiu. Spracovanie je možné:

* Zaslaním kópie v rámci rozhrania (ak existuje medzi emergentným systémom a IS PZS)
* Vložením prílohy do emergentného systému